ആകെ ഇഷ്ടമുള്ള ബോളിവുഡ് താരം നികുതി വെട്ടിക്കാത്ത സിങ്കം ഫെയിം അജയ് ദേവ്ഗന് വീട്ടില് വരുന്ന പാഴ്സലുകള് ഒന്നും സ്വീകരിക്കരുത് എന്ന് കുടുംബത്തിന് നിര്ദ്ദേശം രാജ്യസേവനം ആദ്യം, കുടുംബം പിന്നീട് എന്ന് ഭാര്യ ക്രാന്തി ബോളിവുഡിന്റെ ഉറക്കം കെടുത്തുന്ന സമീര് വാങ്കഡെ എന്ന ഇരട്ടച്ചങ്കന് മുംബൈ: ആഡംബര കപ്പലിലെ ലഹരിമരുന്ന് വേട്ടയില് ഷാരൂഖ് ഖാന്റെ മകന് ആര്യന് ഖാനെയും കൂട്ടുകാരെയും പിടികൂടിയതോടെ സമീര് വാങ്കഡേയാണ് എല്ലായിടത്തും സംസാരവിഷയം. ബോളിവുഡിന്റെ പേടിസ്വപ്നം, ലഹരിമാഫിയയുമായി ബന്ധമുള്ള പ്രമുഖരെ മുഖം നോക്കാതെ കുടുക്കുന്ന തന്റേടി, അങ്ങനെ വിശേഷണങ്ങള് ഏറെ. ഇത് ആദ്യമായി ഒന്നുമല്ല, സമീര് ലഹരി മരുന്ന് കേസില് വല വിരിക്കുന്നത്. സുശാന്ത് സിങ് രാജ്പുത്തിന്റെ മരണത്തോട് അനുബന്ധിച്ചുള്ള അന്വേഷണത്തില് വലിയ സ്രാവുകളെ പോലും സമീര് നോട്ടമിട്ടു. മറാത്തി നടിയും ഭാര്യയുമായ ക്രാന്തി റെഡ്കര് പറയുന്നത് കേട്ടാല് മനസ്സിലാകും ആരാണ് യഥാര്ത്ഥ സമീര് വാങ്കഡേ എന്ന്. ആദ്യം രാജ്യം, അതിന് ശേഷം കുടുംബം, അതാണ് സമീര് വാങ്കഡേയുടെ ആപ്തവാക്യം. രാജ്യസേവനത്തില് മുന്നോട്ട് വച്ച കാല് പിന്നോട്ടില്ല, അതാണ് അദ്ദേഹത്തിന്റെ ആദര്ശം, ക്രാന്തി പറയുന്നു. ലഹരി മരുന്ന് വേട്ടയില് സമീര് ഇതാദ്യമല്ല. എന്നും അതിന് പിന്നാലെ തന്നെയായിരുന്നു. ബോളിവുഡിലെ ലഹരികേസുകളിലേക്ക് തിരിഞ്ഞപ്പോള് ലൈംലൈറ്റില് വന്നുവെന്ന് മാത്രം. 24 മണിക്കൂറും ജോലി, അതാണ് സമീര്. ക്രാന്തി വളരെ തമശക്കാരിയും, രസികത്തിയുമാണ്. സമീറാകട്ടെ ഗൗരവക്കാരനും. ഞാനും, സമീറും ധ്രുവങ്ങള് പോലെയാണ്. വളരെ വിഷമിച്ചാണ് ചിരിക്കുന്നത്. എല്ലാം വളരെ ആസൂത്രണത്തോടെയാണ് ചെയ്യുക. ഒരുകാര്യം 10 മണിക്കാണ് നടക്കേണ്ടത് എങ്കില് അത് ക്യത്യം 10 മണിക്ക് നടന്നിരിക്കും. 10.15 ആകില്ല. എല്ലാ കാര്യവും അങ്ങനെ അച്ചടക്കത്തോടെയാണ് ചെയ്യുക. അധികം സംസാരിക്കാത്ത പ്രകൃതമാണ്. പാര്ട്ടികള്ക്കൊന്നും പോകുന്നത് ഇഷ്ടമല്ല. രണ്ടോ മൂന്നോ കൂട്ടുകാര്, ഏതാനും ബന്ധുക്കള്, പിന്നെ കുടുംബം, അതിന് അപ്പുറം ഒന്നുമില്ല. ഏതെങ്കിലും കേസ് കൈയില് വന്നുപെട്ടാല് അതിന്റെ അറ്റവും കണ്ടേ മതിയാവൂ, ക്രാന്തി പറയുന്നു. കേസിനെ കുറിച്ചൊന്നും കുടുംബത്തോട് വെളിപ്പെടുത്തില്ല. ചോദിച്ചാലും പറയില്ല. എല്ലാം പരമരഹസ്യം. സുശാന്ത് സിങ്ങിന്റെ കേസ് വന്നപ്പോള് ക്രാന്തിക്ക് കൗതുകമുണ്ടായിരുന്നു, വിവരങ്ങള് അറിയാന്. എന്നാല്, എന്തുചെയ്യാന്, സമീര് ഒന്നും പറഞ്ഞില്ല. ഇരട്ടകുട്ടികളാണ് ദമ്ബതികള്ക്ക്. കേസിന്റെ തിരക്കില് ചിലപ്പോള് ആഴ്ചകളോളം സമീറിനെ കാണാന് പോലും കിട്ടില്ല. എന്നാലും പരാതിയില്ല. എല്ലാം, രാജ്യത്തിന് വേണ്ടിയല്ലേ. ജോലിക്കിടെ എന്തെങ്കിലും സംഭവിച്ചാല്... നേരത്തെ ക്രാന്തി റെഡ്കറുടെ ഭര്ത്താവ് എന്ന നിലയിലാണ് സമീര് അറിയപ്പെട്ടിരുന്നത്. എന്നാല്, ഇപ്പോള് കഥ മാറി. ഭീമന് കേസുകള്, വിശേഷിച്ച് ബോളിവുഡ് താരങ്ങള് ഉള്പ്പെട്ട കേസുകള് വന്നതോടെ സമീറിന് ആരാധകരായി. എല്ലാവരും സമീറിനെ അംഗീകരിക്കുന്നു. തന്റെ ജോലിയില് അഭിമാനമുണ്ട് സമീറിന്. പൂര്ണ സംതൃപ്തിയും കിട്ടുന്നു. കഠിനാദ്ധ്വാനത്തിന് ഫലം കാണുന്നതില് ക്രാന്തിക്കും സന്തോഷം. ഒരുധീരന്റെ ഭാര്യ ആയതില് ക്രാന്തിക്ക് എന്നും അഭിമാനമാണ്. ഡ്യൂട്ടിക്കിടെ, തനിക്ക് എന്തെങ്കിലും സംഭവിച്ചാല്, ഒരിക്കലും വിഷമിക്കരുത്, എന്റെ ജോലി ഇതാണ്, സമീര് വാങ്കഡെ ഇങ്ങനെ പറയാറുണ്ടെന്ന് ക്രാന്തി. കഴിഞ്ഞ നവംബറില്, ജോലിക്കിടെ, വാങ്ക്ഡെയെയും അദ്ദേഹത്തിന്റെ സംഘത്തിലെ 6 ഉദ്യോഗസ്ഥരെയും ഗുഡ്ഗാവിനു സമീപം ലഹരി മാഫിയ ആക്രമിച്ചിരുന്നു. ആക്രമത്തെ വിജയകരമായി പ്രതിരോധിച്ചതിനു ശേഷം ഇദ്ദേഹം മാധ്യമങ്ങളോട് പറഞ്ഞത് ഇങ്ങനെ: അക്രമം ഉണ്ടായാല് കൈയും കെട്ടി നോക്കി നില്ക്കില്ല. നവംബര് 22 ന് ഗുഡ്ഗാവില് കാരി മണ്ഡിസ് എന്ന ലഹരിമാഫിയതലവനെ പൊക്കാന്, മുംബൈയിലെ പ്രാന്ത പ്രദേശത്ത് പോയപ്പോഴായിരുന്നു ആക്രമണം. രണ്ട് ഉദ്യോഗസ്ഥര്ക്ക് ഗുരുതര പരിക്കേറ്റെങ്കിലും, സമീര് വാങ്കഡെ ചെറിയ പരിക്കുകളോടെ രക്ഷപ്പെട്ടു. കാരി മണ്ഡിസിനെയും മൂന്നു കൂട്ടാളികളെയും പിടികൂടുകയും ചെയ്തു. താരാരാധന ഉണ്ടെങ്കിലും നിയമം നിയമമാണ് 40 കാരനായ സമീര് വാങ്കഡെ മുംബൈ സ്വദേശിയാണ്. ബോളിവുഡിനെയും ക്രിക്കറ്റിനെയും നെഞ്ചിലേറ്റിയ ആള്. എന്നാല്, നിയമവും ചട്ടവും വരുമ്ബോള് വാങ്കഡെ ആളുവേറെയാണ്. ആളും തരവും പദവിയും ഒന്നും നോക്കില്ല. ഡപ്യൂട്ടി കസ്റ്റംസ് കമ്മീഷണറായിരിക്കെ, വാങ്കഡെ ആദ്യംചെയ്ത കാര്യം വിമാനത്താവളത്തില് സെലിബ്രിറ്റികളുടെ പുറകേ ഓട്ടോഗ്രാഫിനായി ഓടുന്ന കീഴുദ്യോഗസ്ഥരുടെ പതിവ് വിലക്കുകയായിരുന്നു. ലഗേജ് പോലും ചെക്ക് ചെയ്യാതെയായിരുന്നു പലരുടെയും ഓട്ടോഗ്രാഫിനായുള്ള ഓട്ടം. വിദേശത്ത് നിന്നും മറ്റും വാങ്ങിയ സ്വര്ണാഭരണങ്ങള്ക്ക് നികുതി അടയ്ക്കാന് പറയുമ്ബോള് ചില വനിതാ താരങ്ങള് കാട്ടിയ ജാഡയൊന്നും വാങ്കഡെ വകവച്ചില്ല. നിയമപ്രകാരം, ഓരോ യാത്രക്കാരനും കസ്റ്റംസിന് മുമ്ബാകെ സ്വന്തം ലഗേജുമായി എത്തണം. എന്നാല്, സെലിബ്രിറ്റികള് പലപ്പോഴും, അവരുടെ അസിസ്റ്റന്റുമാരെ കൊണ്ടാണ് ലഗേജ് എടുപ്പിച്ചിരുന്നത്. ഇത് ഭാരക്കൂടുതല് വന്നാല്, താരങ്ങള്ക്ക് നടപടിയില് നിന്ന് രക്ഷപ്പെടാന് വേണ്ടിയായിരുന്നു. വാങ്കഡെ ഉണ്ടെങ്കില് സെലിബ്രിറ്റി ആരായാലും ലഗേജ് സ്വന്തമായി ചുമക്കണം. പലരും അവിടെ സീന് ക്രിയേറ്റ് ചെയ്യും. മേലുദ്യോഗസ്ഥര്ക്ക് പരാതി കൊടുക്കുമെന്ന് ഭീഷണി മുഴക്കും. താനാണ് അവിടെ ഏറ്റവും മുതിര്ന്ന ഉദ്യോഗസ്ഥന് എന്ന് പറയുമ്ബോള് അവര്ക്ക് വഴങ്ങുകയല്ലാതെ തരമില്ല. ഒരുഇതിഹാസ ക്രിക്കറ്റ് താരത്തിന്റെ മകനും, ഒരുക്രിക്കറ്റ് താരത്തിന്റെ ഭാര്യയുമായിട്ടുള്ള വാങ്കഡെയുടെ ഏറ്റുമുട്ടലും പ്രസിദ്ധമാണ്. വിമാനത്താവളത്തില് വച്ച് നികുതി വെട്ടിപ്പിന് അറസ്റ്റ് ചെയ്യുമെന്ന് വ്യക്തമാക്കിയപ്പോഴാണ് ഇരുവരും ഉടനടി ഫൈന് അടച്ചത്. 2011 ലെ ലോകകപ്പിന്റെ സമയത്ത് ഒരു ക്രിക്കറ്റ് താരം തന്റെ സുഹൃത്തിന് 18 ബോട്ടില് മദ്യം വിമാനത്താവളത്തിന് പുറത്ത് നികുതി കെട്ടാതെ എത്തിക്കാന് സഹായിക്കണമെന്ന് അഭ്യര്ത്ഥിച്ചിരുന്നു. ദക്ഷിണാഫ്രിക്കയില് നിന്ന് പുലര്ച്ചെ മൂന്നുമണിക്ക് എത്തിയ സുഹൃത്ത് വാങ്കഡെയെ വിളിച്ചു. ബാറ്റ്സ്മാനെ ഉദാരപൂര്വം കേട്ട വാങ്കഡെ 16 ബോട്ടിലിനെ നികുതി ചുമത്തിയുള്ളു. കാരണം നിയമപ്രകാരം രണ്ടുബോട്ടില് മദ്യം മാത്രമാണ് ഡ്യൂട്ടി ഫ്രീ. സിങ്കം ഫെയിം അജയ് ദേവഗനെ ഇഷ്ടം വാങ്കഡെയ്ക്ക് രണ്ട്സെലിബ്രറ്റികളെ മാത്രമാണ് ഇഷ്ടം. അജയ് ദേവ്ഗന്. വളരെ സത്യസന്ധനായ താരം. ഒരിക്കലും നികുതി വെട്ടിച്ചിട്ടില്ല. രണ്ടാമത്തെ ആള് മറാത്തി നടി ക്രാന്തി റെഡ്കര്. അവരെ 2017 ല് വാങ്കഡെ വിവാഹം കഴിച്ചു. ചട്ടം പറഞ്ഞാല് ചട്ടം തന്നെ ഒരു പൊലീസ് ഉദ്യോഗസ്ഥന്റെ മകന് എന്ന നിലയ്ക്ക് നിയമവും, ചട്ടവുമൊക്കെ പാലിച്ച് വേണം ജീവിക്കാന് എന്നാണ് വാങ്കഡെ പഠിച്ചത്. പേടിയില്ലാത്ത മുഖം നോക്കാത്ത ഉദ്യോഗസ്ഥന് ശത്രുക്കള് ഏറെയുണ്ടെന്ന് പറയേണ്ടതില്ലല്ലോ. ഒരുസമയത്ത്, വീട്ടില് വരുന്ന പാഴ്സസുകള് ഒന്നും സ്വീകരിക്കരുതെന്ന് കുടുംബാംഗങ്ങള്ക്ക് അദ്ദേഹം നിര്ദ്ദേശം നല്കിയിരുന്നു. കാരണം തന്നെ കുടുക്കാന് മയക്കുമരുന്ന് ഒളിപ്പിച്ച് പാഴ്സലുകള് എതതിക്കാന് മാഫിയ മടിക്കില്ലെന്ന് വാങ്കഡെയ്ക്ക് അറിയാമായിരുന്നു. വാങ്കഡെ ഇന്ന് ഹീറോ കഴിഞ്ഞവര്ഷം നടന് സുശാന്ത് സിങ് രാജ്പുത്തിന്റെ മരണവുമായി ബന്ധപ്പെട്ട ലഹരിമരുന്ന് കേസിലാണ് സമീര് വാങ്കെഡെ എന്ന എന്.സി.ബി. ഉദ്യോഗസ്ഥന് വാര്ത്തകളിലിടം നേടുന്നത്. നടി റിയ ചക്രവര്ത്തി ഉള്പ്പെടെയുള്ളവരുടെ അറസ്റ്റിലേക്ക് നയിച്ച കേസില് ഒട്ടേറെ പ്രമുഖരെയാണ് എന്.സി.ബി. സംഘം ചോദ്യംചെയ്തത്. മുംബൈ കേന്ദ്രീകരിച്ചുള്ള പല മയക്കുമരുന്ന് വില്പ്പനക്കാരും പിന്നീട് പിടിയിലാവുകയും ചെയ്തു. എന്.സി.ബി. മുംബൈ സോണല് ഡയറക്ടാറയ സമീര് വാങ്കെഡെയായിരുന്നു ഈ ഓപ്പറേഷനുകള്ക്കെല്ലാം നേതൃത്വം വഹിച്ചിരുന്നത്. എന്നാല് ഇതിനൊക്കെ മുന്പെ തന്നെ അദ്ദേഹത്തിന്റെ കാര്ക്കശ്യവും അര്പ്പണമനോഭാവവും സഹപ്രവര്ത്തരൊക്കെയും അനുഭവിച്ചറിഞ്ഞിരുന്നു.കസ്റ്റംസ് ഓഫീസറായിരിക്കെ സിനിമാതാരങ്ങള് ഉള്പ്പെടെയുള്ള സെലിബ്രിറ്റികള്ക്ക് യാതൊരു ഇളവും നല്കാത്ത ഉദ്യോഗസ്ഥനായിരുന്നു സമീര് വാങ്കെഡെ. വിദേശരാജ്യങ്ങളില്നിന്ന് കൊണ്ടുവരുന്ന വസ്തുക്കള് കൃത്യമായ നികുതി ഈടാക്കാതെ വിട്ടുനല്കിയിരുന്നില്ല. 2013ല് മുംബൈ വിമാനത്താവളത്തില് വെച്ച് ഗായകന് മിക സിങ്ങിനെ വിദേശകറന്സിയുമായി പിടികൂടിയത് സമീര് വാങ്കെഡെയായിരുന്നു. മഹാരാഷ്ട്ര സര്വീസ് ടാക്സ് വിഭാഗത്തില് ഡെപ്യൂട്ടി കമ്മീഷണറായിരിക്കെ നികുതി അടയ്ക്കാത്തതിന് രണ്ടായിരത്തിലേറെ പേര്ക്കെതിരെയാണ് കേസ് രജിസ്റ്റര് ചെയ്തിരുന്നത്.എന്തിനേറെ പറയുന്നു.2011ലെ ക്രിക്കറ്റ് ലോകകപ്പിന്റെ സ്വര്ണക്കപ്പ് പോലും മുംബൈ വിമാനത്താവളത്തില്നിന്ന് വിട്ടുനല്കിയത് കസ്റ്റംസ് ഡ്യൂട്ടി അടച്ചതിനുശേഷമാണ്.ചുരുക്കി പറഞ്ഞാല് ഡ്യൂട്ടി ടൈമില് തന്റെ മുന്നിലെത്തുന്നവരുടെ വലിപ്പച്ചെറുപ്പമൊന്നും ഇദ്ദേഹത്തിന്റെ ജോലിയെ ബാധിക്കാറില്ല.ഇങ്ങനെയാണ് ബോളിവുഡിനെപ്പോലും അടക്കി ഭരിക്കുന്ന ലഹരി മാഫിയയുടെ പേടി സ്വപ്നമായി സമീര് വാങ്കഡെ എന്ന പേര് മാറിയതും. എന്.സി.ബി.യില് ചുമതലയേറ്റെടുത്ത ശേഷം ഏകദേശം 17000 കോടി രൂപയുടെ ലഹരിമരുന്ന് വേട്ടയാണ് സമീര് വാങ്കെഡെയുടെ നേതൃത്വത്തില് നടന്നത്. കേസുകളുമായി ബന്ധപ്പെട്ട് പല പ്രമുഖരുടെയും വസതികളില് സമീര് വാങ്കെഡെ യാതൊരു മടിയും കൂടാതെ പരിശോധന നടത്തി. ഉന്നതരാണെങ്കിലും അദ്ദേഹം വിട്ടുവീഴ്ച കാണിച്ചില്ല. 2008 ബാച്ചിലെ ഐ.ആര്.എസ്. ഓഫീസറാണ് സമീര് വാങ്കെഡെ. മുംബൈ വിമാനത്താവളത്തില് കസ്റ്റംസ് ഓഫീസറായാണ് തുടക്കം. പിന്നീട് എയര് ഇന്റലിജന്സ് യൂണിറ്റ് ഡെപ്യൂട്ടി കമ്മീഷണര്, എന്.ഐ.എ. അഡീഷണല് എസ്പി, ഡി.ആര്.ഐ. ജോയിന്റ് കമ്മീഷണര് തുടങ്ങിയ പദവികളിലും പ്രവര്ത്തിച്ചു. ഇതിനുശേഷമാണ് എന്.സി.ബി.യില് എത്തുന്നത്. Stories you may Like